Document ID: 32014D0355

Title and Content:
ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ της 12ης Ιουνίου 2014 σχετικά με την τροποποίηση της απόφασης 2011/163/ΕΕ για την έγκριση σχεδίων που υποβλήθηκαν από τρίτες χώρες σύμφωνα με το άρθρο 29 της οδηγίας 96/23/ΕΚ του Συμβουλίου [κοινοποιηθείσα υπό τον αριθμό C(2014) 3772] (Κείμενο που παρουσιάζει ενδιαφέρον για τον ΕΟΧ) (2014/355/ΕΕ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη την οδηγία 96/23/ΕΚ του Συμβουλίου, της 29ης Απριλίου 1996, περί λήψεως μέτρων ελέγχου για ορισμένες ουσίες και τα κατάλοιπά τους σε ζώντα ζώα και στα προϊόντα τους και καταργήσεως των οδηγιών 85/358/ΕΟΚ και 86/469/ΕΟΚ και των αποφάσεων 89/187/ΕΟΚ και 91/664/ΕΟΚ (1), και ιδίως το άρθρο 29 παράγραφος 1 τέταρτο εδάφιο και το άρθρο 29 παράγραφος 2, Εκτιμώντας τα ακόλουθα: (1) Η οδηγία 96/23/ΕΚ θεσπίζει μέτρα ελέγχου των ουσιών και των ομάδων καταλοίπων που αναφέρονται στο παράρτημα I της εν λόγω οδηγίας. Η εν λόγω οδηγία προβλέπει ότι οι τρίτες χώρες από τις οποίες τα κράτη μέλη επιτρέπεται να εισάγουν ζώα και προϊόντα ζωικής προέλευσης που καλύπτονται από την εν λόγω οδηγία υποχρεούνται να υποβάλλουν σχέδιο επιτήρησης καταλοίπων που να παρέχει τις απαιτούμενες εγγυήσεις. Το σχέδιο αυτό πρέπει να περιλαμβάνει τουλάχιστον τις ομάδες καταλοίπων και ουσιών που απαριθμούνται στο παράρτημα I. (2) Η απόφαση 2011/163/ΕΕ της Επιτροπής (2) εγκρίνει τα σχέδια που προβλέπονται στο άρθρο 29 της οδηγίας 96/23/ΕΚ («τα σχέδια») και τα οποία υποβλήθηκαν από ορισμένες τρίτες χώρες οι οποίες απαριθμούνται στο παράρτημά της για τα ζώα και τα ζωικά προϊόντα που περιλαμβάνονται στον εν λόγω κατάλογο. (3) Σύμφωνα με τα πρόσφατα σχέδια που υποβλήθηκαν από ορισμένες τρίτες χώρες και πρόσθετες πληροφορίες που έλαβε η Επιτροπή, είναι αναγκαίο να επικαιροποιηθεί ο κατάλογος τρίτων χωρών από τις οποίες τα κράτη μέλη επιτρέπεται να εισάγουν ορισμένα ζώα και ζωικά προϊόντα, όπως προβλέπεται στην οδηγία 96/23/ΕΚ και παρατίθεται σήμερα στο παράρτημα της απόφασης 2011/163/ΕΕ («ο κατάλογος»). (4) Οι Νήσοι Πίτκερν έχουν υποβάλει στην Επιτροπή σχέδιο για το μέλι. Το εν λόγω σχέδιο παρέχει επαρκείς εγγυήσεις και θα πρέπει να εγκριθεί. Επομένως, θα πρέπει να συμπεριληφθεί στον κατάλογο καταχώριση για τις Νήσους Πίτκερν αναφορικά με το μέλι. (5) Η Ρουάντα έχει υποβάλει στην Επιτροπή σχέδιο για το μέλι. Το εν λόγω σχέδιο παρέχει επαρκείς εγγυήσεις και θα πρέπει να εγκριθεί. Επομένως, θα πρέπει να συμπεριληφθεί στον κατάλογο καταχώριση για τη Ρουάντα αναφορικά με το μέλι. (6) Η Ουκρανία έχει υποβάλει στην Επιτροπή σχέδιο για τα βοοειδή και τα χοιροειδή. Το εν λόγω σχέδιο παρέχει επαρκείς εγγυήσεις και θα πρέπει να εγκριθεί. Επομένως, θα πρέπει να συμπεριληφθούν στον κατάλογο καταχωρίσεις για την Ουκρανία αναφορικά με τα βοοειδή και τα χοιροειδή. (7) Τα Ηνωμένα Αραβικά Εμιράτα περιλαμβάνονται επί του παρόντος στον κατάλογο για την υδατοκαλλιέργεια και το γάλα (μόνο γάλα καμήλας). Ωστόσο, τα Ηνωμένα Αραβικά Εμιράτα δεν έχουν υποβάλει σχέδιο όπως απαιτείται στο άρθρο 29 της οδηγίας 96/23/ΕΚ για υδατοκαλλιέργεια. Επομένως, η καταχώριση για τα Ηνωμένα Αραβικά Εμιράτα σχετικά με την υδατοκαλλιέργεια θα πρέπει να διαγραφεί από τον κατάλογο. (8) Επομένως, η οδηγία 2011/163/EE θα πρέπει να τροποποιηθεί αναλόγως. (9) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Το παράρτημα της απόφασης 2011/163/ΕΕ αντικαθίσταται από το κείμενο του παραρτήματος της παρούσας απόφασης. Άρθρο 2 Η παρούσα απόφαση απευθύνεται στα κράτη μέλη. Βρυξέλλες, 12 Ιουνίου 2014.

Classification Labels:
986
703
36
2394

Label Descriptions:
{"986": "Εμπορικές πράξεις", "703": "Εμπορική νομοθεσία", "36": "ΕΜΠΟΡΙΟ", "2394": "ΤΕΛΩΝΕΙΑΚΗ ΝΟΜΟΘΕΣΙΑ"}

EuroVoc IDs (Original): 5424
5775
122
2113
2320
2763
614
5962
3156
914
1158
2737
2167
2705

EuroVoc IDs (Expanded): 5424
5775
122
2113
2320
2763
614
5962
3156
914
1158
2737
2167
2705

Dataset Source: meu

Split: test